♦️ ئای لەم زەمانە..!♦️ بەراوردێک لە نێوان جاران و ئێستا..* جاران ئەگەر لە کۆڵان مامۆستایەکی خۆتت بدی

♦️ ئای لەم زەمانە..!♦️ بەراوردێک لە نێوان جاران و ئێستا..* جاران ئەگەر لە کۆڵان مامۆستایەکی خۆتت بدیایە حەوت کۆڵان لەشەرم و رێزدا هەڵئەهاتی ، ئێستا لە فەیس بووک پێکەوە خەریکی شەڕە کۆمێنتن، جاران ڕەئیس عورەفایەکی چوار خەت بە بڕنەوێکەوە یانزە کەسی پێش خۆی ئەیا بۆ مەخفەر ، ئێستا کۆڵێک داڵ و نەجمە بەسەر شانتەوەیە لە سەیتەرەکە ئەڵێ بۆ کوێ ئەچیت.؟* جاران ئەیانووت (مەلاش هەڵە ئەکات) چونکە بەس لە حوجەرەیا خەڵک فێری خوێنەواری ئەبوو ، ئێستا شار و قەزاو ناحیە نیە سێ جوار کۆلێژی تیا نەبێت و ماڵ نیە سێ چوار ماستەر و دکتۆرای نەهێنابێت، کەچی هەڵەکانمان ڕۆژ بەڕۆژ گەورەتر ئەبێت.* جاران خەڵک لەپشتی کەنووی ئارد و لە هەورەبان و لەتەنیش ساج و پەرەمێز و لەناو زەرعات و دەغڵ و دانا مەوعیدی دا ئەنا عومرێک پێکەوە ئەژیان ، ئێستا لە ئەنطالیا و لە کافتریا و لە ئوتێلی پێج ئەستێرەیی ژوان ئەبەستن کەچی دوای چەند مانگێک پێکەوە ئیدارە ناکەن.* جاران کە ئەچووی بۆ داوای ژن ئەیان ووت با پرسێکی خاڵ و مامەکانی بکەین دوایی جوابتان لێئەگێڕینەوە ، ئێستا کە ئەچیت بۆ داوای ژن ئەڵێن مادام خۆیان هەموو شتێکیان براندۆتەوە ئێمە قسەیەکمان نیە.* جاران ئەگەر لە قوتابخانە سفرێکت تیابوایە ئەبوویت بە (دەرگای حەوشە) هەرچی هەڵئەسا لێی ئەیایت ، ئێستا سێ سفرت بۆ ئەهێنێتەوە کەچی توێژەری کۆمەڵایەتی ئەڵێ قەینا با هەست بە نەقس نەکات (ئێکس بۆکس)ێکی بۆ بکڕە.* جاران سێ ژمارەت لە گۆڤارێک دەر کردایە ، پەنجا ساڵ ناوت ئەمایەوە ، ئێستا ساڵی دوسێ کتێب دەر ئەکەیت کەچی کەس نات ناسێت.* جاران ئەبوایە تەکلیفت لە هەرچی سەر نووسەر و خاوەنی ئیمتیاز و بەڕێوبەری نوسین هەیە بکردایە تا وتارێکیان لە رۆژنامەیەک بۆ بڵاو ئەکردیتەوە مانگی وتارێکت بەر نەئەکەوت بەڵام کە ووتارەکەیان بۆ بڵاو ئەکردیتەوە شوێنی خۆی ئەگرت، ئێستا هەر لە فەیس بووک بپژمە دەیان سایت و ڕۆژنامە و تەلەفزیۆن بابەتەکانت بڵاو ئەکەنەوە ، وەلێ هیچ شوێنێک ناگرێ.* جاران ئەگەر لە تەلەفزیۆن دەرکەوتیتایە شتێکی زۆر موهیم بوو ، ئێستا ڕۆژانە تەکلیفیشت لێ ئەکەن کەچی هەر جارە و بە بیانوویەک خۆمان ئەدزینەوە.* جاران کە ژنت ئەگواستەوە بەڕازیلیەکی ئاوێنە عادی ، جام سەرچۆپی ، بێ مواسەفاتی قەیتانی مۆدێل ٨٧ ی بێ تەبریدت دەستکەوتایە ئەبوایە مانگێک سەرەت بۆ بگرتایە ، ئێستا ریزێک لێکزس و وەنەوشە و رەینج رۆڤەری ئۆتۆ پارکی تەبرید مەرکەزی فوول مواسەفاتی راگرتووە ، کەچی بە ئەسپ و عەرەبانە ژن ئەگوازرێتەوە ، (وا تێک چووە هێز نیە چاکی بکات).* جاران مانگی جارێک کە ئەچووی بۆ ماڵی باوکت یان ماڵی خەزوورت ، گوێنیەک جلت لەگەڵ خۆت ئەبرد ئەووت برا کانتۆرەکەتان فرۆشتووە، یان بێشکەیەک و دەستراسە و دوو بلوێر و هەنێک خەیار چەمەر و تەرمۆزەیەکت ئەخستە سەر چەمچەی تەکسیەک و لە پێشەوە قۆڵت دەر ئەهێنا ئەووت برا بۆ دوورگەکانی مەیامی ئەچیت ئەوەنە دڵت خۆش بوو ، ئێستا کە ئەچی بۆ ماڵی باوکت ، پاوەر بانکێک و شۆرتێک و خەتێکی فاست لینک لە گیرفانتایە سەلام ئەکەی کەس تاقەتی نیە جوابیشت باتەوە.* جاران زەلامێکت دەست کەوتایە ناوکی بهێنایەتەوە یان شکاوی لەگەچ بگرتایە ، یان شریقەیەکی لێبایتایە هەموو خەڵک پێیان ئەووت دکتۆر ، ئێستا کابرا بۆردی لە ئەڵمانیا یان کەنەدا هێناوە لە پزیشکیدا کەچی پێی ئەڵێن (ئوستاز).شێخ رەزا وتەنی:درێغ بۆ ئەو زەمانە ، ئەو ڕۆژە ، ئەو عەسرە کە مەیدانی جرید بازی لە دەوری کانی ئاسکان بوو.نوقتە سەری دێڕ...نووسینی: هێمن عبدالقادر.#_شیخ_احمد_کاکە_محمود📚پڕۆژە بانگەوازییەکانی شێخ احمد کاکە محمود رحمه الله.پێگەکانی "شێخ احمد کاکە محمود": 🌐 تێلیگرام 🌐 فەیسبووک 🌐 یوتیووب 🌐 ئینستاگرام 🌐 تویتەر 🌐 تیک تۆک 🌐 ماڵپەڕ ١ 🌐 ماڵپەڕ ٢@ahmadkakmahmood