🤔 بۆچوونێکی جوان و ناوازەی سەیید قطب (بەڕەحمەت بێ) لەسەر نوێژ.🤔ئەوەی وام لێدەکات هەست بەشەرمەزاریی بکەم لە بابەت دواخستنی نوێژەکانم، ئەوەیە کە ئەوە من نییم کە کاتی نوێژم دیاریی کردبێ، من کاتەکەییم دیاریی نەکردووە، بەڵکو ئەوە خوای گەورەیە ئەو کاتەی دیاری کردووە، ئەو خوایەی کە ئەم گەردوونەی دروستکردووە، ئەو گەردوونەی هەر بەبیرکردنەوەم لەبارەیەوە دۆشدادەمێنم، دۆشدادەمێنم لەئاست گەورەیی و فراوانی و جوانی و ئاڵۆزییەکانی و شتە سەیر و سەرنجڕاکێشەکانی، خوای ئەم گەردوونە داوام لێدەکات لەبەرانبەری ڕابوەستم و بیدوێنم و موناجاتی بکەم.ئەی من چی دەکەم؟ زۆرجار ئەو مەوعیدو کاتی نوێژە دەخەمە دوای دواوەی کارەکانم هەتا ئەوەی کاتەکەی نزیکی فەوتان دەبێتەوە، کاری بێ کەڵکی پێشدەخەم.منێكی بێ کێش و قەبارە لەم گەردوونەدا، خوای گەورە داوام لێدەکات بیدوێنم، کەچی منیش سەرقاڵی شتی پڕوپووچی دونیاو جوانییە هەڵوەریوەکانیم، پشتی لێ دەکەم و دوایدەخەم و وەک نەریت درەنگ وەخت دەچمە نوێژ و دەیدوێنم.چ بەدبەختی و نەگبەتییەک هەیە لەم خوو و نەریتەی من گەورەتر بێ؟ خوای گەورە داوام لێدەکات کۆبوونەوەی داخراوی لەتەکدا ئەنجام بدەم، لەکاتێکدا منم پێویستم بەو هەیە و ئەو پێویستی بە من نییە، کەچی من دەیکەمە کۆبوونەوەی کراوەو کۆمەڵێ خەیاڵ و بیری پڕووپووچ تێکەڵ بەو دیدارە دەکەم، بەجەستە لەدیدارم، عەقڵ و بیریشم ئامادە نییە.خوای گەورە دەیەوێ بۆ چەند ساتێکی کەم لەشتەکانی تر دوور بکەومەوە تاوەکو جەستەو عەقڵ و مێشکم پشوو بدەن و لەژاوەژاوو سەرقاڵییەکانی ژیان دووربکەونەوە، شەکواو پەژارەی خۆم بخەمە بەردەست خوای گەورە کە پێویستی بە من و پەرستنەکانی من نییە، داوام لێدەکات تاوەکو گوێی لەدەنگم بێ، کەچی من خاوە خاوی لێ دەکەم.ئەوە منم بەتەمبەڵی و پەلەپەل نوێژەکەم ئەنجام دەدەم وەک ئەوەی ناچار کرابم، لەوێدام، کەچی هەست و بیرم ئامادە نییە.خوای گەورە دەیەوێ کۆبوونەوەیەکی تایبەت بێ، کەچی من دەیکەمە دیدارێکی وشک و سارد و سڕو بیرێکی سەرگەردان، ئاخۆ چ شتێک هەیە لەم کارەی من بەدبەختانەتربێ؟ خوایە گیان لێم ببوورە لەئاست ئەنجامدانی هەر نوێژێکم کە لایەق و شاییستە بەڕووی پیرۆزی تۆ و مەزنیی تۆ نەبێ.وەرگێڕانی: عبدالله گەرمیانی.#_شیخ_احمد_کاکە_محمود📚پڕۆژە بانگەوازییەکانی شێخ احمد کاکە محمود رحمه الله.پێگەکانی "شێخ احمد کاکە محمود": 🌐 تێلیگرام 🌐 فەیسبووک 🌐 یوتیووب 🌐 ئینستاگرام 🌐 تویتەر 🌐 تیک تۆک 🌐 ماڵپەڕ ١ 🌐 ماڵپەڕ ٢@ahmadkakmahmood